b'\n_START_ARTICLE_\nJess Harnell\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nHarnell syntyi New Jerseyss\xc3\xa4, josta h\xc3\xa4n muutti Kaliforniaan kymmenvuotiaana. Harnell tiesi nuorena haluavansa tulla esiintyj\xc3\xa4ksi, mutta ei unelmoinut tekev\xc3\xa4ns\xc3\xa4 \xc3\xa4\xc3\xa4nin\xc3\xa4yttelemist\xc3\xa4 ty\xc3\xb6kseen. H\xc3\xa4n toimi aluksi rocklaulajana ja teki useita keikkoja studiovokalistina ja imitaattorina. Harnell osaa imitoida yli 150 julkisuuden henkil\xc3\xb6n \xc3\xa4\xc3\xa4ni\xc3\xa4 niin laulaen kuin puhuen. Listaan mahtuvat muun muassa Albert Brooks, Ozzy Osbourne, Elvis Presley, The Beatlesin j\xc3\xa4senet, Steve Perry, Willie Nelson, Pee-Wee Herman ja Rodney Dangerfield.\n_START_SECTION_\nUra\n_START_PARAGRAPH_\n\xc3\x84\xc3\xa4nin\xc3\xa4yttelemisen pariin Harnell p\xc3\xa4\xc3\xa4tyi \xc3\xa4\xc3\xa4nitt\xc3\xa4ess\xc3\xa4\xc3\xa4n mainosta laulamalla, jonka my\xc3\xb6t\xc3\xa4 er\xc3\xa4s ohjaaja kehotti h\xc3\xa4nt\xc3\xa4 kokeilemaan \xc3\xa4\xc3\xa4nin\xc3\xa4yttelemist\xc3\xa4. Harnell aloitti tekem\xc3\xa4ll\xc3\xa4 imitointeja mainoksiin studiovokalistin ohella ja sai pian kutsun Disneylta, joka tarvitsi laulajaa Splash Mountain huvipuistolaitteeseen, jonka aikana soi laulu \xe2\x80\x9dSong of the South\xe2\x80\x9d. Vuonna 1991 Harnell teki ensimm\xc3\xa4isen \xc3\xa4\xc3\xa4niroolinsa animaatioon Varjoankka. H\xc3\xa4net palkattiin esitt\xc3\xa4m\xc3\xa4\xc3\xa4n ilke\xc3\xa4\xc3\xa4 avaruusolentoa Bleebia. Harnell sai p\xc3\xa4iv\xc3\xa4\xc3\xa4 ennen koe-esiintymist\xc3\xa4 k\xc3\xa4sikirjoituksen hahmoa varten. H\xc3\xa4n valvoi koko y\xc3\xb6n luodessaan hahmolle eri \xc3\xa4\xc3\xa4ni\xc3\xa4, jolta se mahdollisesti voisi kuulostaa. Loppujen lopuksi Harnell loi 60 eri \xc3\xa4\xc3\xa4nt\xc3\xa4 Bleebille. Saapuessaan \xc3\xa4\xc3\xa4nityssessioon h\xc3\xa4n esitteli itsens\xc3\xa4 sarjan \xc3\xa4\xc3\xa4niohjaajalle Ginny McSwainille ja kertoi kehitt\xc3\xa4neens\xc3\xa4 muutamia ideoita siit\xc3\xa4, miten esitt\xc3\xa4\xc3\xa4 hahmoa. H\xc3\xa4n oli nauhoittanut ne kasetille ja kun McSwain oli kuullut ensimm\xc3\xa4isest\xc3\xa4 n\xc3\xa4ytteest\xc3\xa4 kaksi lausetta, h\xc3\xa4n kertoi sen olevan sopiva \xc3\xa4\xc3\xa4ni hahmolle. T\xc3\xa4m\xc3\xa4 sai Harnellin ajattelemaan miettiess\xc3\xa4\xc3\xa4n turhan paljon yhden hahmon \xc3\xa4\xc3\xa4nt\xc3\xa4 ja luotti enemm\xc3\xa4n itseens\xc3\xa4 my\xc3\xb6hemmiss\xc3\xa4 koe-esiintymisiss\xc3\xa4._NEWLINE_Harnell tuli tunnetuksi Animaaniset-sarjan hahmon Wakko Warnerin \xc3\xa4\xc3\xa4niroolista, josta h\xc3\xa4n kertoi hahmon \xc3\xa4\xc3\xa4nen perustuvan John Lennoniin, jota Harnell my\xc3\xb6hemmin \xc3\xa4\xc3\xa4nsi Ringo Starrin \xc3\xa4\xc3\xa4nell\xc3\xa4, n\xc3\xa4hty\xc3\xa4\xc3\xa4n miten pieni Wakko-hahmo oli. Ennen Wakkon roolia Harnellilla ei ollut viel\xc3\xa4 kunnolla kokemusta \xc3\xa4\xc3\xa4nin\xc3\xa4yttelemisest\xc3\xa4. Animaanisten j\xc3\xa4lkeen h\xc3\xa4n on ollut uransa aikana monessa piirretyss\xc3\xa4 ja videopeleiss\xc3\xa4 mukana, kuten Pr\xc3\xa4tk\xc3\xa4hiiret, Duck Dodgers, The Grim Adventures of Billy & Mandy, \xc3\x84ly ja V\xc3\xa4l\xc3\xa4ys, Ben 10 sek\xc3\xa4 Pet Alien, josta Harnell sai Daytime Emmy -ehdokkuuden vuonna 2006. H\xc3\xa4n on my\xc3\xb6s ollut vuodesta 2002 l\xc3\xa4htien mukana radio-ohjelmassa Adventures in Odyssey, jossa h\xc3\xa4n on Bennett Charlesin ja Wooton Bassettin \xc3\xa4\xc3\xa4nin\xc3\xa4. Vuosina 2011\xe2\x80\x932012 Harnell teki sivurooleja The Cleveland Show -piirrossarjaan, jossa h\xc3\xa4n p\xc3\xa4\xc3\xa4osin toimi Timin \xc3\xa4\xc3\xa4nen\xc3\xa4 ja imitoi muun muassa Ben Stilleri\xc3\xa4 jaksossa \xe2\x80\x9dSkip Day\xe2\x80\x9d._NEWLINE_Videopeleiss\xc3\xa4 Harnellin kenties tunnetuin \xc3\xa4\xc3\xa4niroolinsa on Crash Bandicoot. H\xc3\xa4n oli my\xc3\xb6s Transformers-elokuvassa ainut \xc3\xa4\xc3\xa4nin\xc3\xa4yttelij\xc3\xa4, joka teki kaksi roolia. Lis\xc3\xa4ksi Harnell on toiminut muun muassa Cartoon Network- sek\xc3\xa4 Kids WB -kanavien mainosspiikkerin\xc3\xa4. H\xc3\xa4n teki ensimm\xc3\xa4isen n\xc3\xa4ytelm\xc3\xa4roolinsa elokuvassa S\xc3\xa4rkyneiden unelmien katu ja toisen elokuvassa Comic Book: The Movie n\xc3\xa4yttelem\xc3\xa4ll\xc3\xa4 kameramies Ricky\xc3\xa4.'